П Р О Т О К О Л   №  47
от заседание на комисия “Бюджет и финанси”,
проведено на 26 октомври 2015 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
							Елка Атанасова
Каролина Неделчева
Камен Иванов
Румен Георгиев

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Проектобюджета на съдебната власт за 2016 г.

Комисия „Бюджет и финанси”
Р Е Ш И :

1. УВЕДОМЯВА   Министерския съвет на Република България, че по проектобюджета на съдебната власт за 2016 г. не са спазени изискванията по т.2.2.7, т.2.2.8. и т.2.2.9.  по РМС № 62 от 30.01.2015 г. за бюджетната процедура за 2016 година
2. Изразява своето принципно и остро несъгласие относно изготвения от Министерство на финансите проект на бюджет на съдебната власт за 2016 г.  в частта на разходите. 
Проектът изготвен от Министерство на финансите предвижда разходи в размер ....   Проектът приет от Висшия съдебен съвет предвижда разходи в размер на ..... Разликата е в размер на ....., от които ..... са средствата необходими за актуализираните възнаграждения в органите на съдебната власт, съгласно решение на ВСС по протокол № 47/17.09.2015 г. и разпоредбата на чл. 59 от Проекта на Закон за държавния бюджет на Република България за 2016 година.
Изготвеният от Министерство на финансите Проект на бюджет на съдебната власт за 2016 г. не гарантира  нормалното функциониране на съдебните институции и осигуряване на основните политики заложени в Актуализираната стратегия за продължаване реформата в съдебната система.
 
3. ПРЕДЛАГА на Министъра на правосъдието да свика извънредно заседание на Висшия съдебен съвет на 27 октомври 2015 г. от 14 часа  във връзка с т.2.2.13. от РМС № 62 от 30.01.2015 г. за бюджетната процедура за 2016 г. с единствена точка „Проектобюджета на съдебната власт за 2016 г.”.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ